ไฟแนนซ์ทูเดย์
อย่ากังวลกับสิ่งที่ยังมาไม่ถึง แต่ให้คำนึงถึงสิ่งที่กำลังทำ
23 ก.ค. 2555

โดย...ต้นกล้า
“อย่ากังวลกับสิ่งที่ยังมาไม่ถึง แต่ให้คำนึงถึงสิ่งที่กำลังทำ”
...การสรรหาผู้มาดำรงตำแหน่งกรรมการผู้จัดการใหญ่ ธนาคารกรุงไทย แทนที่ อภิศักดิ์ ตันติวรวงศ์ ที่หมดวาระลงในเดือน พ.ย.นี้ จะต้องยืดเยื้อออกไปอีก 1 เดือน เมื่อ เจ๊เบญเบญจา หลุยเจริญ อธิบดีกรมสรรพากรคนเก่ง ที่นั่งเป็นรองประธานกรรมการและประธานกรรมการบริหาร ธนาคารกรุงไทย และเป็นประธานคณะกรรมการสรรหาผู้จัดการใหญ่คนใหม่ บอกว่า ธนาคารได้ขยายเวลารับสมัครออกไปจนถึงวันที่ 31 ส.ค.นี้ เพื่อความเหมาะสมและรอบคอบ เนื่องจากมีผู้ยื่นใบสมัครเพียง 1 ราย จึงอยากได้บุคคลที่สมบูรณ์ที่สุด
งานนี้เจ๊เบญยืนยันเสียงดังว่า “ไม่มีการทาบทามใคร เพราะเราเปิดกว้างรับทุกคน”
แต่พรายกระซิบบอกว่า ยังตกลงกับ ศุภจี สุธรรมพันธุ์ ประธานกรรมการบริหาร ไทยคม จากค่ายจันทร์ส่องหล้าไม่ได้ จริงปะเจ๊...
...จุ๊ๆ วันที่ 24 ก.ค.นี้ มีข่าวดีอีกรอบ กระทรวงการคลังจะเสนอให้พิจารณาขยายเวลาลดภาษีสรรพสามิตน้ำมันดีเซลจาก 5.31 บาทต่อลิตร เหลือ 0.005 บาทต่อลิตร ออกไปอีก 1 เดือน จากเดิมสิ้นสุดวันที่ 31 ก.ค.นี้ เป็นสิ้นสุดวันที่ 31 ส.ค.โน่น ทนุศักดิ์ เล็กอุทัย รมช.คลังขวัญใจคนยาก บอกว่า หากราคาน้ำมันยังผันผวนก็จะขยายรายเดือนจนถึงสิ้นปียาวไปเลย
นอกจากนี้ จะเสนอต่อครม.ให้ขยายเวลาการส่งมอบรถคันแรกให้